b'\n_START_ARTICLE_\nKronometer (kolesarstvo)\n_START_PARAGRAPH_\nKronometer ali vo\xc5\xbenja na \xc4\x8das je disciplina cestnega kolesarstva, v kateri se tekmovalci z uro spopadajo individualno ali skupaj v mo\xc5\xa1tvu. Zmagovalec je tisti, ki najhitreje prevozi progo. Pri mo\xc5\xa1tvenem kronometru \xc5\xa1teje \xc4\x8das, ko \xc4\x8drto pre\xc4\x8dka n-ti tekmovalec iz mo\xc5\xa1tva. n dolo\xc4\x8di organizator, na Touru \xc5\xa1teje \xc4\x8das \xc5\xa1estouvr\xc5\xa1\xc4\x8denega kolesarja. Vo\xc5\xbenja v zavetrju nasprotnika ni dovoljena._NEWLINE__NEWLINE_Start poteka v intervalih, po navadi razlika med startoma dveh kolesarjev zna\xc5\xa1a eno ali dve minuti. Kronometre delimo tudi glede na traso, ve\xc4\x8dina jih je ravninskih (tudi na svetovnih prvenstvih), na najve\xc4\x8djih etapnih dirkah je ob\xc4\x8dasno na sporedu gorski kronometer._NEWLINE_Na koledarju Pro Toura je mo\xc5\xa1tveni kronometer, ki je speljan po ulicah Eindhovna. Na zadnjih treh svetovnih prvenstvih v kronometru je zmagal Avstralec Michael Rogers. Olimpijski prvak je Ameri\xc4\x8dan Tyler Hamilton.'